Abdujabbor Abdurahmonov
Abdujabbor Abdurahmonov (1907-yil — Toshkent — 1975-yil 3-oktyabr) — Oʻzbekiston XKS raisi (1938—1950). Margʻilon, Fargʻona, Yangiyoʻl va Qoʻqon shaharlari, Buxoro viloyatida rahbarlik lavozimlarida ishlagan (1929—1937). 1954—1957-yillarda Oʻzbekiston SSR Ministrlar Soveti raisining oʻrinbosari va Oʻzbekiston SSR Davlat reja komissiyasining raisi. Vetnamdagi elchixonada iqtisodiy masalalar yuzasidan maslahatchi (1960—1964), Oʻzbekiston SSR Mahalliy sanoat vaziri (1965—1971), Oʻzbekiston hukumatining SSSR Ministrlar Soveti huzuridagi doimiy vakili (1971—1975) lavozimlarida ishlagan. Abdujabbor Abdurahmonov xotirasi abadiylashtirilib, Toshkentdagi politexnikum, koʻcha, Toshkent tumanidagi jamoa xoʻjaligi uning nomiga qoʻyilgan.